**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 207**

(protokols Nr. 7, 33. p.)

**Par dalības maksas apstiprināšanu Lubānas vidusskolas salidojumam**

Lubānas vidusskolas salidojums notiks 2025. gada 31. maijā.

Ir pagājuši 60 gadi kopš Lubānas vidusskola 1965. gada 20. februārī pārcēlusies uz ēku Krasta ielā 6, Lubānā. Lai atzīmētu šo nozīmīgo notikumu, 2025. gada 31. maijā tiek organizēts Lubānas vidusskolas salidojums ar mērķi veicināt piederību vietējai kopienai, organizēt absolventu, skolotāju un darbinieku satikšanos.

Salidojumā aicināti piedalīties Lubānas vidusskolas absolventi, kādreizējie un esošie skolas darbinieki un lūgtie viesi.

Dienas kārtībā paredzēta pedagogu, darbinieku satikšanās skolā, koncerts “Kādas fotogrāfijas stāsts”, vakara saviesīgā daļa ar grupu “Bruģis”.

Lai nodrošinātu Lubānas vidusskolas salidojuma organizēšanai nepieciešamo izdevumu un pakalpojumu apmaksu, nepieciešams apstiprināt dalības maksu Lubānas vidusskolas salidojumam:

1. 10,00 EUR (desmit *euro* 0 centi), tā nodrošinās ieejas kartes koncertā un dalību salidojumā, kuras tiks novirzītas salidojuma organizēšanai un skolas estētiskās vides sakārtošanai un uzlabošanai;
2. bezmaksas pedagogiem un tehniskajiem darbiniekiem.

Dalības maksu paredzēts iekasēt pasākuma dienā gan skaidras, gan bezskaidras naudas norēķinu veidā.

Pamatojoties uz Pašvaldību likuma 5. pantu, Madonas novada Lubānas apvienības pārvalde ierosina apstiprināt dalības maksu Lubānas vidusskolas salidojuma 2025. gada 31. maijā organizēšanai.

Noklausījusies sniegto informāciju, pamatojoties uz Pašvaldību likuma 5. pantu, ņemot vērā 23.04.2025. Finanšu un attīstības komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS – 1** (Iveta Peilāne), Madonas novada pašvaldības dome **NOLEMJ**:

1. Apstiprināt dalības maksu Lubānas vidusskolas salidojumam 10,00 EUR (desmit *euro* 0 centi) apmērā. Pasākumu bez dalības maksas var apmeklēt pedagogi un tehniskie darbinieki.
2. Kontroli par lēmuma izpildi uzdot Madonas novada pašvaldības izpilddirektoram U. Fjodorovam

Domes priekšsēdētājs A. Lungevičs

*I. Bodžs 26165144*